**ΕΠΙΘΕΤΑ**

**Θυμάμαι!!!**

- συνοδεύουν ουσιαστικά

- φανερώνουν την ποιότητα ή την ιδιότητά τους

- παίρνουν το γένος, τον αριθμό ή την πτώση των ουσιαστικών που συνοδεύουν

- έχουν τρία γένη ( αρσενικό , θηλυκό , ουδέτερο )

**1. Να υπογραμμίσετε τα επίθετα στις παρακάτω προτάσεις και μετά να τα γράψετε στα τρία γένη.**

Ο λαμπερός ήλιος φώτισε το δωμάτιο.

ο λαμπερός, η λαμπερή, το λαμπερό

Το παλιό ρολόι έχει σταματήσει εδώ και καιρό να λειτουργεί.

ο παλιός, η παλιά, το παλιό

Ο Πάνος δεν μπορούσε να κουβαλήσει το γυάλινο τραπέζι.

ο γυάλινος , η γυάλινη, το γυάλινο

΄Ενας λευκός κύκνος πέταξε από πάνω μας.

ο λευκός, η λευκή, το λευκό

Ο νους του συνεχώς ήταν στα άρρωστα παιδιά.

ο άρρωστος, η άρρωστη, το άρρωστο

Τόσο νόστιμο φαγητό δεν έχω ξαναφάει.

ο νόστιμος, η νόστιμη, το νόστιμο

**2.Να συμπληρώσετε τα κενά στον παρακάτω πίνακα.**

|  |  |  |
| --- | --- | --- |
| **Αρσενικό** | **Θηλυκό** | **Ουδέτερο** |
| ο βασικός | η βασική | το βασικό |
| τον ήσυχο | την ήσυχη | το ήσυχο |
| του βιαστικού | της βιαστικής | του βιαστικού |
| τους πλαστικούς | τις πλαστικές | τα πλαστικά |
| τους απλούς | τις απλές | τα απλά |
| των δυνατών | των δυνατών | των δυνατών |
| τον άσπρο | την άσπρη | το άσπρο |
| οι χρήσιμοι | οι χρήσιμες | τα χρήσιμα |

**3. Σχηματίστε επίθετα από ουσιαστικά**.

γεύση γευστικός καλοκαίρι καλοκαιρινός

χτες χθεσινός σήμερα σημερινός

μάγος μαγικός αλήθεια αληθινός

πηλός πήλινος πανί πάνινος

**4. Να κλίνετε στο τετράδιο των εργασιών**: ο λευκός τοίχος

η λευκή σελίδα

το λευκό φόρεμα